Leif Karlson

Leif Olof Karlson (4. maaliskuuta 1946 Helsinki – 15. helmikuuta 2022 Helsinki) oli suomalainen luutisti.

Karlsonia opettivat Ivan Putilin ja Michael Schäffer. Hän pääsi alun perin opiskelemaan Sibelius-Akatemiaan kitaransoittoa, mutta sai vuonna 1975 diplomin Kölnin musiikkikorkeakoulusta, jossa pääaineena oli barokkiluuttu. Karlson keskittyi keskiajan musiikkiin ja arabimusiikkiin, joista jälkimmäiseen sai kosketuksen Munir Bashirin kautta. Karlson soitti myös maailmanmusiikissa käytettäviä kanunia ja udia. Hän luotsasi vuonna 1988 ensimmäisen kerran esiintynyttä arabimusiikin Al Teslim -kokoonpanoa ja perusti vuonna 1995 keskiajan musiikin Oliphant-yhtyeen.

Karlson opetti Sibelius-Akatemiassa. Hän teki luutulle myös sävellyksiä ja sovituksia.

Lähteet 

Suomalaiset muusikot
Suomalaiset luutistit
Vuonna 1946 syntyneet
Vuonna 2022 kuolleet